Daily View 12.11.2021
12 พฤศจิกายน 2564

แนวโน้มค่าเงินและตราสารหนี้: ในภาพรวม ผลของการขาดดุลแฝดและดุลบัญชีเดินสะพัดกดดันค่าเงินบาทไทยให้อ่อนค่าในปีนี้ อย่างไรก็ตาม ในปี 2022 แรงกดดันที่มีต่อดุลบัญชีเดินสะพัดมีแนวโน้มผ่อนคลายลง ท่ามกลางความหวังการเปิดเมืองและการฟื้นตัวของเศรษฐกิจ โดยเศรษฐไทยมีแนวโน้มเผชิญกับอนาคตที่สดใสมากขึ้นจากการทยอยกลับมาของนักท่องเที่ยว ซึ่งปัจจุบันมีการลงทะเบียนแสดงความสนใจมาเที่ยวประเทศไทย ผ่าน Thailand pass มากกว่า 90,000 คนแล้วนับตั้งแต่ประเทศไทยเปิดประเทศในวันที่ 1 พฤศจิกายนที่ผ่านมา นอกจากนี้ การชะลอลงของค่าระวางเรือ ท่ามกลางอัตราการฉีดวัคซีนที่เพิ่มขึ้นทั่วโลก ยังเป็นอีกปัจจัยที่ทำให้การค้าโลกและอุปสงค์ต่อตู้คอนเทนเนอร์กลับสู่สมดุลอีกครั้ง แม้ว่าในด้านของราคาพลังงานจะยังคงมีแนวโน้มอยู่ในระดับสูงในปี 2022 ท่ามกลางภาวะชะงักงันของภาคอุปทาน อย่างไรก็ตาม ท่ามกลางการฟื้นตัวของเศรษฐกิจทั้งในประเทศและนอกประเทศอุปสงค์และอุปทานจะค่อยๆ ปรับตัวเข้าสู่จุดสมดุลในที่สุด
แนวโน้มตลาดหุ้น: คงเป้า SET ล่วงหน้า 12 เดือนไว้ตามเดิมที่ 1,680 จุด ค านวณด้วย EPS ที่ 94.51 และ EYG ที่ 3.72% (-0.75 SD) ขณะที่เป้าสิ้นปี 2564-65 อยู่ที่ 1,650/1,710 จุด เราคงมุมมองบวกต่อทิศทางการเติบโตในไตรมาส 4/2564 หนุนจากการผ่อนคลายมาตรการล็อกดาวน์ การเปิดประเทศ การลงทุนในโครงการโครงสร้างพื้นฐานความเป็นไปได้ที่มากขึ้นที่สหรัฐฯ และจีนจะยุติสงครามการค้าภายในสิ้นปี 2564 และกระแสเงินที่ไหลเข้ามายังประเทศไทยจากสถานะ laggard เมื่อเทียบกับตลาดหุ้นทั่วโลก ขณะที่ปัจจัยเสี่ยงที่ต้องจับตามองในไตรมาส 4/2564 ได้แก่ อัตราเงินเฟ้อที่สูงขึ้นซึ่งอาจส่งผลให้ Fed ปรับเพิ่มอัตราดอกเบี้ยนโยบายขึ้นเร็วกว่าที่เราคาดไว้และสภาวะเศรษฐกิจของประเทศจีนที่ชะลอตัวลง
โดยเรามีกลยุทธ์การลงทุนอยู่ด้วยกัน 4 ธีม 1) หุ้นอิงปัจจัยการกลับมาเปิดเศรษฐกิจ (BBL CPALL AOT AWC และ AMATA) 2) หุ้นที่มีทิศทางกำไรดีในปี 2565 (ASK และ KCE) 3) กลุ่ม Anti-oil (BGC EPG และ BGRIM) 4) หุ้นกลุ่มรับเหมา (CK) จะได้ประโยชน์จากการลงทุนของภาครัฐหลังสิ้นสุดวิกฤติโควิด
มุมมองตลาดหุ้น วันนี้คาด  SET คาด 1630-40 หุ้นแนะนำ OSP, CK
Top pick:  OSP (ราคาพื้นฐาน 38.00 บาท). กำไรสุทธิไตรมาส 3/2564 อยู่ที่ 580 ลบ. น้อยกว่าที่เราคาดไว้ที่ 696 ลบ. อยู่ 16% จากผลขาดทุนจากอัตราแลกเปลี่ยนที่ยังไม่รับรู้ คาดกำไรสุทธิเติบโตขึ้น QoQ ในไตรมาส 4/2564 หนุนจากอุปสงค์ในประเทศและต่างประเทศที่ฟื้นตัวขึ้น. CK (ราคาพื้นฐาน 29.79 บาท). คาดหวังการเติบโตอย่างก้าวกระโดดของ backlog จาก 2.84 หมื่นลบ. ในไตรมาส 2/2564 เป็น 2.34 แสนลบ ในครึ่งปีแรกของปี 65 ทั้งนี้รฟม. ประกาศเชิญบริษัทที่สนใจเข้าร่วมประมูลโครงการก่อสร้าง รฟฟ. สายสีม่วงจะเป็น sentiment บวกสนับสนุนบริษัท
รายงานตัวเลขเศรษฐกิจ
วันศุกร์ ติดตาม ตัวเลข Michigan Consumer Sentiment index เดือน พ.ย. คาด +1.1% MoM เป็น 72.5 จุด และตัวเลข Oil rig count ของสหรัฐฯ ล่าสุดอยู่ที่ 450 rig (+6 rig จากสัปดาห์ก่อน)